**VYHLÁSENIE PREDKLADATEĽA**

Návrh zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa mení a dopĺňa zákon č. 326/2005 Z. z. o lesoch v znení neskorších predpisov (ďalej len „návrh zákona“) sa predkladá s rozpormi s Ministerstvom pôdohospodárstva Slovenskej republiky, Ministerstvom obrany Slovenskej republiky, Asociáciou zamestnávateľských zväzov a združení, Republikovou úniou zamestnávateľov, Klubom 500, Združením miest a obcí Slovenska, Slovenskou poľnohospodárskou a potravinovou komorou a Konfederáciou odborových zväzov.

Ministerstvo životného prostredia Slovenskej republiky na základe veľkého počtu zásadných pripomienok a nedoriešených rozporov pristúpilo k zásadnej redukcii predkladaného návrhu zákona, pričom vypustilo všetky namietané zmeny týkajúce sa obmedzení ustanovených v rámci jednotlivých stupňov ochrany, ako aj úpravu týkajúcu sa zodpovednosti za protiprávne konanie na úseku ochrany prírody a krajiny. Na základe uvedeného bolo odstránená zásadná väčšina namietaných rozporov.

V rámci predkladaného návrhu zákona zostala zachovaná len právna úprava, ktorou sa sleduje odstránenie nedostatkov vyplývajúcich z rozsudku Súdneho dvora Európskej únie z 22. júna 2022 (C-661/20), v ktorom Súdny dvor Európskej únie rozhodol, že Slovenská republika si nesplnila povinnosti, ktoré jej vyplývajú z článku 6 ods. 3 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín v spojení s jej článkom 7, z článku 6 ods. 2 smernice o ochrane biotopov v spojení s jej článkom 7, ako aj z článku 4 ods. 1 smernice Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva, a ktorá bola v zásadnej miere upravená v nadväznosti na pripomienky, ktoré zaslalo Ministerstvo pôdohospodárstva a rozvoja vidieka Slovenskej republiky v rámci MPK, najmä pokiaľ ide o novelizačný čl. II, právna úprava vo vzťahu k odstráneniu nedostatkov súvisiacimi s ďalšími konaniami, ktoré vedie Európska komisia voči Slovenskej republiky vo veci porušenia povinností vyplývajúcich z vyššie uvedených smerníc Európskej únie, ďalej právna úprava, ktorá vyplýva z dohody v nadväznosti na predložený poslanecký návrh novely zákona č. 543/2002 Z. z. o ochrane prírody a krajiny v znení neskorších predpisov (parlamentná tlač 1165), ako aj právna úprava, ktorá bola s pripomienkujúcimi subjektmi dohodnutá v rámci MPK a nebola predmetom rozporu.